138 



quem amicum et osculor, et Erlangae Schreberus^ Tuus, profitentur. Sic 

 tandem ubique in Germania floret Systema Tuum, non obstante dissensu 

 adversariorum Tuorum, quorum contradicendi studium apud nos nemo 

 magni facere solet. Ego primum Wolfio^ meo erga Te pietatem et 

 amorem instiilaui, cuius inauguralem dissertationen! Tibi offero, Res bo- 

 tanica a Singulari prorsus industria viri huius, mirifica sane incrementa 

 sibi promittit, nam ad exemplar discipulorum Tuorum peragrare solet 

 syluas, campum et dissitas saepe regiones. Viuit nunc Svinfurti Fran- 

 corum, in qua urbe vixit olim Vir ille immortalis, qui condidit Acad. 

 Nat. Gur. ^ Omnes eius ad me datae epistolae continent relationes de 

 plantis rarioribus in ea regione crescentibus. 



Offero et Tibi aliud opusculum^, in quo exposui, qua ratione bota- 

 nicen docere cogitem. Tuum autem nunc efflagito consilium, Teque 

 vehementer rogo ut me iuuare velis, mihique succurrere Patrocinio 

 Tuo et consiliis grauissimis prudentissimis. Tibi me totum deuoueo, Tibi 

 me commendo, et a Patrocinio Tuo expecto incitamenta ad excolendam 

 botanicam. Nil magis in praesenti mihi curae cordique est, quam horti 

 medici incrementum. Dono dedit stirpes serenissima Dux Vinariensis, 

 Domina mea longe clementissima ^, semina miserunt Grimmius^, Lud- 

 wigius", aliique viri celeberrimi. Ab aliis non paucis largam expecto 

 messim. Non dubito autem, Te före erga me munificentissimum. luua- 

 bis profecto studii botanici in hac academia incrementum, si augeas se- 

 minibus missis stirpium et plantarum copiam. Expecto abs Te Semina 

 plantarum, quae in Suecia crescunt inprimis, aliarumque exolicarum. 

 Tu enim diuitiis abundas, eum in fmem a Deo Tibi concessis, ut pro- 

 moveas studium botanicum, quod tanta Tibi debetur [!] incrementa. Te 

 Gentes agnoscunt doctorem, nec inuidia immortales laudes Tibi potuit 

 denegare. Nosti diuitias florae lenensis vel ex Ruppii^" nostri libro. 

 Eas vero plantas omnes siccatas bene, vel semina harum, quotquot ha- 

 beri possunt, Tibi offero. lubeas modo, quae mittere debeam. Nun- 

 dinarum lipsiensium tempore commodam semper habebis occasionem, 

 qua mecum communicabis semina et Tuas inprimis dissertationes, quas 

 auide desidero quo illas recensere possim in Nouellis litterariis acade- 

 miae nostrae, et in libro meo^^, cui titulus Ausziige aus don neuesten 

 med. & phys. Dissertationen id est: Excerpta ex dissertationibus nuper 

 editis, physici ac medici argunienti. Ego quoque continuare cepi Boerneri 

 librum de vitis medicorum et physicorum, nostra aetate clarorum. Pars 

 tertia nunc exaratur^^. Si hos meos libellos nondum vidisti, lubentis- 

 sime Tecum communicabo. Vale diu Vir Generosissime et Perillustris 



